###### grb crne gore - 2

**Crna Gora**

**Ministarstvo evropskih poslova**

**KORACI U OKVIRU PROCEDURE OSLOBAĐANJA PLAĆANJE PDV-A ZA KORISNIKE U CRNOJ GORI**

**KORAK 1** – EVIDENTIRANJE PROJEKTA U DIREKTORATU ZA EVROPSKU TERITORIJALNU SARADNJU MINISTARSTVA EVROPSKIH POSLOVA CRNE GORE

1. Nakon potpisivanja Ugovora o grantu, korisnik u Crnoj Gori, bez obzira da li bio Vodeći korisnik ili Korisnik (partner), treba evidentirati projekat u Direktoratu za evropsku teritorijalnu saradnju Ministarstva evropskih poslova Crne Gore;
2. Korisnik u Crnoj Gori treba pripremiti Zahtjev za evidentiranje projekta koji se treba podnijeti lično, poslati putem pošte, ili kurirskom službom na adresu: Ministarstvo evropskih poslova Crne Gore, Direktoratu za evropsku teritorijalnu saradnju, n/r Milošu Markoviću, generalnom direktoru, Bulevar revolucije 15, 81000 Podgorica;
3. Nakon podnošenja Zahtjeva o evidentiranju, u Ministarstvu evropskih poslova se treba interesovati o načinu preuzimanja Potvrde o evidentiranju projekta;
4. Ukoliko dođe do produžetka trajanja perioda realizacije projekta, u razumnom roku, a svakako prije isteka inicijalnog perioda realizacije projekta, korisnik u Crnoj Gori treba obavijestiti Ministarstvo evropskih poslova o produžetku istog, uz slanje odgovarajuće dokumentacije, npr. Izmjene ugovora o bespovratnoj pomoći (tzv. Addendum).
5. Ukoliko postoje dodatna pitanja vezano za novu proceduru, naljubaznije molimo da nam se obratite pisanim putem (
6. [mithat.bahovic@mep.gov.me](mailto:mithat.bahovic@mep.gov.me)), kako bismo vaše pitanje detaljno razmotrili sa kolegama iz drugih institucija koje su uključene u ovaj proces.

**KORAK 2** – PODNOŠENJE ZAHTJEVA ZA OSLOBAĐANJE OD PLAĆANJA PDV-A MINISTARSTVU EVROPSKIH POSLOVA CRNE GORE

1. Princip prilikom oslobađanja od plaćanja PDV-a je jedan račun – jedan zahtjev. To znači da će biti odbijeni svaki pojedinačni zahtjev kojim se bude tražilo oslobađanje od plaćanja PDV-a za više računa. Uz zahtjev se može podnijeti ili kopija predračuna, ili kopija računa, ili kopija privremene situacije kada je izvođenje infrastrukturnih radova u pitanju;
2. Pod obavezom oslobađanja od plaćanja PDV-a spadaju svi računi koji se odnose na troškove nastale u okviru projekta, bez obzira na iznos računa;
3. Zahtjev se podnosi, koristeći definisani obrazac dobijen od strane Zajedničkog tehničkog sekretarijata, Ministarstvu evropskih poslova, kao Tijelu za prekograničnu saradnju. Zahtjev treba nasloviti na Miloša Markovića, generalnog direktora Direktorata za evropsku teritorijalnu saradnju. Adresa za slanje zahtjeva je Ministarstvo evropskih poslova, Bulevar revolucije 15, 81000 Podgorica (uz napomenu na koverti da je za IPA Program prekogranične saradnje Srbija – Crna Gora). Zahtjev se podnosi u originalu;
4. Uz svaki Zahtjev pojedinačno je potrebno dostaviti sljedeća dokumenta:
5. Kopiju Potvrde o evidentiranju projekta koju izdaje Diplomatski protocol Ministarstva vanjskih poslova Crne Gore (dobijenu kroz proceduru objašnjenu u okviru Koraka 1);
6. Kopiju predračuna, računa ili privremene situacije dobijenih od strane dobavljača/pružaoca usluga/izvođača radova koji treba da sadrži sljedeće informacije:
7. Datum izdavanja predračuna, računa ili privremene situacije;
8. Broj predračuna, računa ili privremene situacije;
9. Naziv ugovora i broj ugovora;
10. Naziv ugovarača ili ime izdavaoca predračuna, računa ili privremene situacije;
11. Adresa ugovarača ili adresa izdavaoca predračuna, računa ili privremene situacije;
12. Poreski identifikacioni broj i broj žiro-računa ugovarača ili izdavaoca predračuna, računa ili privremene situacije;
13. Prethodno navedena dokumentacija koja se odnosi na Zahtjev za oslobađanje od plaćanja PDVa-a se može podnijeti lično, poslati poštom ili kurirskom službom;
14. Ministarstvo evropskih poslova će u roku od 5 dana odgovoriti na zahtjev tako što će izdati potvrdu o oslobađanju od plaćanja PDV-a, te će istu poslati korisniku sredstava u Crnoj Gori (dva primjerka, od čega jedan primjerak zadržavaju za sebe, dok drugi primjerak dostavljaju izdavaocu predračuna, računa ili privremene situacije), Poreskoj upravi, te zadržati primjerak za sebe, ili će tražiti izmjenu/dopunu određene dokumentacije, ili će odbiti zahtjev uz pojašnjenje o razlozima odbijanja;
15. Potvrda o oslobađanju od plaćanja PDV-a se može preuzeti lično u prostorijama Ministarstva evropskih poslova (od službenika zaduženog za praćenje realizacije Programa), a može se poslati korisniku u Crnoj Gori putem pošte.

**KORAK 3** – ČUVANJE DOKUMENTACIJE I VOĐENJE REGISTRA O OSLOBAĐANJU OD PLAĆANJA PDV-A

1. Ministarstvo evropskih poslova je u obavezi da vodi evidenciju o izdatim potvrdama o oslobađanju od plaćanja PDV-a, te to radi za svaki program pojedinačno;
2. Korisnik je, isto tako, dužan da vodi svoj registar o poslovima vezanim za oslobađanje od plaćanja PDV.